شەفەق نیوز/ سەرچەوەیگ
ئەمنی، ئمڕوو یەکشەممە، خەوەردا لە بەرزەوبوین ئامار پەلامارەگەی ریخریاگ داعش لەبان
پۆلیس فیدڕاڵی لە پارێزگای کەرکوک ئەرا ١٢ قوربانی.
سەرچەوەگە ئەرا
ئاژانس شەفەق نیوز وت: پەلامارەگەی داعش لەبان لیوای ١٩ فەوج ٢ لە پۆلیس فیدڕاڵی لە
ئاوای تەل ستیح سەروە ناحیەی رەشاد لە کەرکوک رەسیە ١٢ قوربانی، و باس زەخمداری سێ
ئەندام تر کرد.
وەرجەیە، سەرچەوەیگ
ئەمنی وەرپرس، ئمڕوو یەکشەممە، خەوەردا لە کەفتن قوربانیەیل و زەخمدارەیلیگ لە هێزەیل
پۆلیس فیدڕاڵی وە پەلاماریگ لەلایەن ریخریاگ داعش لە باشوور خوەرائاوای کەرکوک.
سەرچەوەگە ئەرا
ئاژانس شەفەق نیوز وت: ئەندامەیل ریخریاگ داعش پەلامار لیوای ١٩ لە پۆلیس فیدڕاڵی لە
ئاوای تەل ستیح  سەروە ناحیەی رەشاد لە کەرکوک
دان.
وەگورەی سەرچەوەگە؛
هەفت ئەندام لە پۆلیس فیدڕاڵی بوینە قوربانی و چەن کەسیگ تر لەلیان زەخمدار بوی.
سەرچەوەگە دیاری
کرد ک ریەگە وەرەو ئەو ئاوایە وەگشتی بومب دانریاگە و هێزەیل پاڵپشتی بان زەوی توانای
رەسین وەرەو لایان نەیرن.
